梁競徽

梁競徽係香港男藝人，邵氏兄弟同無綫電視旗下藝人，佢大伯梁家仁都係演員。

簡歷
梁烈唯初時多做配角，包括早期《青出於藍》嘅鮑旭明、《緣來自有機》嘅謝永基、《尖子攻略》嘅陳力奔；近年《五味人生》嘅任勝天、《老公萬歲》嘅孔爵錫、《團圓》嘅陳積文等。喺2008年憑《尖子攻略》中飾演反叛中學生、後嚟一改性格成為出色足球員及成績優異學生嘅陳力奔一角，因此得到萬千星輝頒獎典禮最佳男配角同飛躍進步男藝員提名。2012年，梁烈唯喺《缺宅男女》中飾演「關二哥」受歡迎，亦喺《東西宮略》演太史官「端木正」。2019年開始，佢改用藝名梁競徽。

演出

電視劇

網絡電視劇
2017年：反黑 飾 玻璃

電影 
 監獄風雲之少年犯 飾 張家輝
 陰陽愛 飾 撞鬼的士司機
 陰陽路七撞到正 飾 邪童
 街女 飾 Ken
 困獸 飾 Ben
 驚天大逃亡 飾 偷渡客
 月滿抱西環 飾 小偷
 頭號人物 飾 何偉強
 迷離警界之鬼車 飾 Dick
 花園街一號 飾 Ronald朋友
 少年刀手 飾 清
 擁抱每一刻花火 飾 喪勁超
 Laughing Gor之变節 飾 小龍
 72家租客
 我爱HK開心萬歲
 勁抽福祿壽
 天生愛情狂 飾 二妹夫
 重口味 飾 古大鵬
 古惑仔：江湖新秩序 飾 山雞
 風暴
 黑色喜劇
 怪談

音樂錄影帶 
 鄭希怡：《燈隔熱》
 鄧麗欣：《日久生情》
 黃家強：《哪吒回家》
 鄧穎芝：《繼續潮拜》
 關心妍：《龐貝21世紀》

廣告 
 屈臣氏蒸溜水廣告
 東海海都海鮮酒家 廣告雜誌
 快圖美特約：數碼靚相錦囊 廣告雜誌
 纖形22 Easy Dance

事件

被指擦鞋同親共而被封負皮王 
梁競徽因為被指擦鞋同埋多次發表親共言論，令一啲網民唔鍾意佢。2015年，梁競徽喺一次訪問回應網上對佢批評嘅時候，作出挑釁，直認自己擦鞋，又揶揄批評者淨係對住個電話、電腦，一世都買唔到樓，結果引來更大爭議。有信用咭公司一度搵佢賣廣告亦引來剪卡潮，表達對梁競徽嘅不滿，當時廣告喺Facebook曝光唔夠一日，惹來過千負評，連累品牌要將有關嘅Post隱藏。同時亦有傳無綫電視本來籌備新節目《男人經》，梁烈唯有份會主持，但亦因為網民對佢態度嘅不滿同批評，突然急煞車。

改名事件 
2019年開始，佢改用藝名梁競徽。不過，網民對呢個新名就唔係咁受落，更加笑佢係「梁勁廢」。就算係一啲對佢中性嘅報道，都仍然好似以前咁叫佢做『唯唯』，或者同時寫佢新舊兩個名。

反送中風波成為被惡搞對象 
2019年6月香港反送中運動期間，大量市民上街遊行表達不滿，其中一次仲有成二百萬人參加。網上流傳多張梁競徽有份參加反送中大遊行圖片，又有網民聲稱親眼見過佢，不過梁否認有參與，而圖片亦被睇穿只係改圖。

香港電影男演員
無綫電視男藝員
香港男歌手
香港電視男演員
烈唯